அமெரிக்காவில் பல பாராளமன்ற உறுப்பினர்கள் சிரியாமீதான தாக்குதலை எதிர்க்கிறார்கள். சிரியாவில் அதிபர் பஷார் அல் அசாத்தின் ஆட்சியைக் கவிழ்த்த பின்னர் அங்கு அல் கெய்தாதான் ஆட்சியைக் கைப்பற்றும் என அவர்கள் கருதுகிறார்கள். அசாத்தை விட்டால் அவர் சார்பில் போராடும் ஹிஸ்புல்லா இயக்கத்தினரும் அவருக்கு எதிராகப் போராடும் அல் கெய்தாவும் அடிபட்டு இறக்கட்டும் என அந்தப் பாராளமனற் உறுப்பினர்கள் சொல்கிறார்கள். ஆனால் அமெரிக்காவின் தந்திரம் வேறு. அசாத்திடம் விமானப்படை வலு இருக்கும் வரை போர்முனை அவருக்குச் சாதகமாகவே இருக்கும். அவரது விமானப்படையை ஏவுகணைகள் மூலம் அழித்துவிட்டு அவரது விமானங்களைப் பறக்க முடியாமல் செய்தால் சிரியக் கிளர்ச்சிக் குழுக்கள் வெற்றி பெறும். பின்னர் யார் ஆட்சியைப் பிடிப்பது என்பதில் கிளர்ச்சிக் குழுக்கள் தங்களுக்குள் மோதிக் கொள்ளட்டும் - இதுதான் அமெரிக்காவின் எதிர்பார்ப்பு. ஆனால் அமெரிக்கப் பாராளமன்ற உறுப்பினர்கள் சிரியா மீதான தாக்குதலுக்கு பிரித்தானியாவைப் போல் தாமும் தீர்மானம் நிறைவேற்ற வேண்டும் என்கின்றனர். அதிபர் பராக் ஒபாமா இன்னும் தான் சிரியா மீதான தாக்குதல் தொடர்பாக தீர்மானம் எடுக்கவில்லை என்கிறார்.